als_Latn dik_Latn sag_Latn
Kemi arritur të sigurojmë një set të nxehtë fotografish të çiftit ndërsa bënin plazh dhe argëtoheshin pa fshehur asnjë sjellje dhe xhest dashurie ndaj njëri-tjetrit. Pavarësisht udhëtimeve të shumta e pushimeve të fundjavave që i kanë pasur të shpeshta që pas daljes nga shtëpia e “Big Brother 3”, këto janë pushimet e tyre të para të gjata si çift.
Janë dhjetë ditë pushime që ata po i kalojnë në Jalë duke shëtitur po ashtu gjithë bregdetin e Jugut, që edhe pse nuk ka qenë hera e parë për ta që bëjnë plazh në jug, këtë vit do ta mbajnë mend si herën e tyre të parë të pushimeve tërësisht çlodhëse. Për disa ditë janë shkëputur nga zhurma dhe njerëzit e njohur, për t’u rikthyer sërish në shtator në Tiranë. Kanë vendosur për plazhin e Jalës, për të kaluar dhjetë ditë relaksi të favorizuar dhe nga disa ditë leje që Bertina ka marrë nga kompania e sigurimeve, ku ajo punon në pozicionin e shefes së marketingut. Bashkë me ta po kalojnë pushime dhe lojtarët e skuadrës së volejbollit, ku luan Erioni, një grup shokësh të shoqëruar dhe ata nga të fejuarat e tyre. Gjatë gjithë ditëve të nxehta kanë preferuar të qëndrojnë shumë pak të shtrirë në shezlong për të marrë rreze, pasi kohën më të madhe e kanë kaluar duke bërë not, duke luajtur volejboll apo duke u argëtuar me motor uji.
Këto janë dhe pasionet e përbashkëta të çiftit, pasi dihet që dhe Bertina është natyrë sportive dhe shumë e apasionuar pas notit dhe sporteve të ndryshme. Gjithashtu netëve ata kanë frekuentuar klubet më të njohura verore të natës në bregdet duke kërcyer dhe duke shijuar koktejlet e tyre të preferuar.
Erioni merr oferta pune, por asnjë ofertë nga “Top Channel”
Erion Zeqiraj , i cili ndryshe nga banorët e tjerë hyri në “Big Brother 3” me një eksperiencë dy vjeçare televizive si gazetar, spiker lajmesh dhe më pas drejtues i emisionit të përditshëm “Kioska” në “Ora news”, natyrisht që do ta merrte si ofertën e duhur për punë, një propozim pune për të qenë sërish në televizion, pasi është dhe pasioni i tij. Por ai ende nuk ka marrë asnjë ofertë nga televizioni “Top Channel”, televizion me të cilin ka një kontratë, që nuk e lejon të pranojë oferta nga televizione të tjera. Tashmë ai ka marrë shumë oferta nga televizione dhe në kompani të mëdha për marketing, kështu që në sezonin e ri i duhet të vendosë për punën që do të nisë. Nëse do të pranojë një ofertë pune nga një televizion tjetër atëherë do i duhet të prishë kontratën me “Top Channel”, përderisa nuk ka marrë asnjë propozim deri tani. Lidhur me këtë çështje Erioni nuk ka pranuar të japë shumë sqarime, ndërkohë që direkt pas kthimit nga Jala i duhet të shqyrtojë ofertat shumë joshëse që ka marrë këto ditë. Kanë qenë disa propozime në fushën e marketingut, një ide e mirë për drejtuesit e kompanive, pasi Erioni përveç se është një djalë i shkathët tashmë ka fitur popullaritetin e duhur për të qenë i suksesshëm në fushën e menaxhimit. Po ashtu ka marrë disa oferta nga televizione, të cilat ai do i shohë me kujdes nëse do ia vlejë të jetë në botën e televizionit, apo nëse do vendosë të shkëputet për pak kohë për t’i hyrë si fillim marketingut.
Erioni: “Xhelozët duan të na shohin të ndarë”
Ndërkohë që Erioni dhe Bertina kanë pak kohë që kanë qëndruar larg medias, në Tiranë u përhapën thashethemet se ata në fakt ishin ndarë. Erioni e ka përgënjeshtruar këtë fakt duke pohuar se, “asnjëherë nuk kemi pasur ndonjë krisje në çift, apo ndonjë ndarje të vogël mes nesh. Kemi qenë gjithmonë bashkë dhe kemi kaluar momente vërtet të bukura në krah të njëri-tjetrit që pas daljes nga shtëpia e vëzhguar.” Më tej ai shton se, “këto thashetheme i nxjerrin ata që ndihen xhelozë për lidhjen tonë të bukur, ose të tjerë të ndarë që duan shokë në historinë e tyre, pra duan t’i shohin të gjthë të ndarë”.
Aktualisht ata po shijojnë pushimet, edhe pse nuk kanë vendosur ende për bashkëjetësë. Për faktin se pse nuk kanë vendosur të jetojnë në një apartament ata pohojnë se kjo është thjesht një zgjedhje e tyre dhe që do të vazhdojë kështu për sa kohë do të ndihen mirë kështu”. Ndërkohë pas pushimeve, Erioni do të kthehet në Tiranë për të marrë një vendim përfundimtar pas shqyrtimit të ofertave për punë, ndërsa Bertina do kalojë disa ditë me familjen e saj.
PanoramaPlus
als_Latn als_Latn als_Latn als_Latn als_Latn als_Latn als_Latn als_Latn vec_Latn